
PËR LEJIMIN E MINISTRISË SË ARSIMIT DHE SHKENCËS PËR KRYERJEN E PROCEDURËS SË PROKURIMIT PËR SHËRBIMIN E INTERNETIT NË SHKOLLAT DHE INSTITUCIONET E ARSIMIT PARAUNIVERSITAR DHE BOTIMIT TË ÇDO LLOJ NJOFTIMI PROKURIMI PËR KËTË SHËRBIM

Në mbështetje të nenit 100 të Kushtetutës, të ligjit nr. 9643, datë 20.11.2006 “Për prokurimin publik”, të ndryshuar, të ligjit nr. 119/2012 “Për buxhetin e vitit 2013”, dhe të vendimit nr. 591, datë 10.7.2013 të Këshillit të Ministrave “Për disiplinimin e përdorimit të shpenzimeve buxhetore, për vitin 2013”, me propozimin e Zëvendëskryeministrit dhe Ministër i Arsimit dhe Shkencës, Këshilli i Ministrave

VENDOSI:

1. Lejimin e Ministrisë së Arsimit dhe Shkencës për kryerjen e procedurës së prokurimit për shërbimin e internetit në shkollat dhe institucionet e arsimit parauniversitar dhe botimit të çdo lloj njoftimi prokurimi për këtë shërbim me fondet e parashikuara në Buxhetin e Shtetit, për vitin 2013, brenda datës 31 dhjetor 2013. Brenda këtij afati përfshihen lidhja e kontratës përkatëse dhe publikimi i njoftimit të kontratës së nënshkruar në Buletinin e Njoftimeve Publike.
2. Ngarkohen Ministra e Arsimit dhe Shkencës, Ministria e Financave dhe Agjencia e Prokurimit Publik për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

